B-belgieren
Man skal ikke forvente mye av en ny Van Damme-film. 

Men den bør nok ha litt spenst. 
I «The hard corps» er 46-åringen den eneste synlige belgieren, hvis man ser bort fra at politiskurken er litt belgisk i huden. 
Ellers handler det fra et miljø av boksere og hiphop-ere, der Van Damme stadig er spesialstyrke-veteran og gjentakelig skal passe på de som er større enn ham. 
En film som dette skal ha en skikkelig helt som kommer inn gjennom effektrøyken med fyrverkeri i begge hender og velsådet i sinne. 
«The hard corps» er i likhet med så mange en film som holder igjen, som om den er litt sjenert over at den ikke har mellomfag i brie. 
Sånn skal ikke en VHS-helt være. 

Den starter med at VD er spesialsoldat og blir skada av folk med Palestina-skjerf – antakelig noen fra Revheim menighet. 
Musikken er sentimental som spurvefødsel i Disney-film, og den håndfaste europeeren skal være livvakt for en afroamerikansk tungvektsmester med dårlig humør og elendige venner. 
Men søstera hans er Vivica A. Fox, som har svart dress. 
Hun er ingen Janet og beholder den på. 
